Document ID: /roh_data/filtered/fineweb-2-filterrobots_roh.jsonl.gz/73097

En l’avegnir duain geniturs pudair trair giu enfin 25’000 francs da la taglia federala directa per ils custs da la tgira d’uffants.
Suenter il Cussegl naziunal ha ussa era il Cussegl dals chantuns decis quai. Oz vai per in import da bundant 10’000 francs. La finamira è render pli cumpatibel la vita da famiglia e la lavur e da promover l’integraziun da dunnas cun ina buna scolaziun en il martgà da lavur. Perquai stoppian ils custs da tgira avair in connex direct cun la lavur u la furmaziun da la mamma u dal bab.